Valvira tekee parhaillaan laajaa valtakunnallista selvitystä Esperi Caren toiminnasta.

Hoivakoteja omistava Esperi Care myöntää, että sen toiminnassa on ollut virheitä.

Perjantaina Valvira määräsi keskeyttämään yhden Esperin yksikön toiminnan Kristiinankaupungissa useiden epäkohtien ja laiminlyöntien vuoksi. Hoivakoti Ulrikan yhden asiakkaan epäillään kuolleen viime syksynä hoitovirheen takia, ja kolme asiakasta on toimitettu joko terveyskeskushoitoon tai kuntoutusosastolle. Hoivakodin työntekijät olivat Valviran mukaan uhanneet lakolla liian vähäisen työntekijämäärän vuoksi.